Ռեժիսոր Ռուբեն Գինեյը պատմում է, որ այժմ Չինաստանում կան պահպանված հայկական տապանաքարեր, իրենց հաջողվել է նաև գտնել այնտեղի հայ համայնքի կանոնագիրը, որը մինչ այդ կորած էր համարվում. «Ահռելի գտածոներ ենք հայտնաբերել այս ընթացքում հայ-չինական կապերի: Հիմա, երբ գրեթե բոլոր երկրները սկսում են իրենց արմատները փնտրել Չինաստանում, որպեսզի այդ երկրին ավելի մոտ լինեն քաղաքական և տնտեսական առումով, դրանք ավելի են արժևորվում: Այդ համատեքստում հայ-չինական կապերը վերջին տեղում չեն, նույնիսկ առաջին տեղում են, եթե հաշվի առնենք, որ Հայաստանը աշխարհագրական կենտրոն է Արևմուտքի և Արևելքի միջև»: